google/wiki40b huggingface dataset:
Dan Turèll

Politikk

Dan Turèll var kjent for sine mange venstreorienterede synspunkter, som også kom til uttrykk i mange av hans bøker. Særlig i Vangede Billeder, hvor han motsier det konservative styret i Gentofte og beskriver det kommunistiske og sosialdemokratiske miljø i Vangede. I Onkel Danny Fortæller finnes flere beskrivelser av venstrefløyssaktiviteter fra Dan Turèlls ungdom. Som ung var Dan Turèll bl.a. med i Socialistisk Ungdoms Forum, som var en ungdomsorganisation til Socialistisk Folkeparti. Dan Turèll bidro også med artikler til magasinet Aspekt (sosalistisk tidsskrift for politikk og kultur) (1965-69).
Dan Turèlls politiske ideer fulgte ikke den strenge oppdelingen, som ideologiene selv gjorde. I diktet "MENTALT MANIFEST/SCHIZOFREN SYMFONI" erklærte han seg f.eks. både som buddhist, yoga-utøver, anarkist og socialist.

Mordserien

Dan Turèll forfattet den såkalte Mord-serien, i alt 12 kriminalromaner, i perioden 1981 til 1990. Serien foregår hovedsakelig i en omdiktet versjon av Vesterbro i København. Turèlls Vesterbro er både mer romantisk og mer kriminelt enn virkeligheten, og bøkenes geografi stemmer heller ikke helt med den virkelige verden.
Serien kretser om en anonym journalist, ansatt i en fiktiv københavnsk avis ved navn Bladet. 
To av seriens bøker er filmatisert.
1. divisjon fotball for menn 2014

Opp- og nedrykk

De to beste lagene rykket direkte opp til Tippeligaen 2015, mens lagene fra tredje- til sjetteplass spilte kvalifisering mot nummer 14 i Eliteserien. Fire lag rykket ned til 2. divisjon 2015.
Opprykk: Sandefjord, Tromsø og Mjøndalen.
Kvalifisering: Mjøndalen rykket opp etter kvalifiseringsspill mot Brann, Kristiansund, Bærum og Fredrikstad
Nedrykk: Alta, Tromsdalen, Ullensaker/Kisa og HamKam
Prosopocoilus (Cyclotropus) congoensis

Utseende

En middelsstor (hannene ca. 30-35 millimeter), mørkt rødbrun hjortebille. Hannen har krumme, slanke kjever (mandibler), disse har tenner bare i spissen. Hodet er litt lengre enn bredt, pannen er litt vagt uthulet i midten. Antennene har en tre- eller fire-leddet vifte. Pronotum er betydelig bredere enn langt, rundet. Dekkvingene er glatte og nokså blanke, scutellum og sømmen er mørkere. Beina er for det meste rødlige. Hunnen er mye mindre enn hannen, blankere, uten forstørrede kjever, kroppsformen bredere, hodet tett og kraftig punktert.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten lever i Kongo og Kamerun.
Mount Weihaupt

Mount Weihaupt er et stort, nakent fjell (2285 moh) som ligger 15 km øst for Mount Bower og dominerer terrenget øst i Outback Nunataks. Det ble først kartlagt av gruppen fra U.S. Victoria Land Traverse, 1959–60, og ble navngitt av Advisory Committee on Antarctic Names (US-ACAN) etter John G. Weihaupt, en seismolog i denne gruppen.
Joe Fagan

Karriere

Joe Fagan sin spillerkarriere ble stort sett tilbrakt i Manchester City, hvor han undertegnet kontrakten for klubben i 1938. Andre verdenskrig ødela mye av hans karriere som spiller, men han var med på laget som rykket opp til øverste nivå i 1946/47-sesongen.
Fagan startet sin trenerkarriere i Nelson i som spillende manager, hvor han ledet klubben til mesterskap i Lancashire Combination under sin første sesong i 1952. Senere ble han assistenttrener for Rochdale i 1954, under ledelse av Harry Catterick, før han ble ansatt i Liverpool FC i 1958.
I desember 1959 ble Bill Shankly ansatt som manager i Liverpool. Han etablerte The Boot Room, et tidligere materialrom som ble omgjort til et sted for trenerne. Fagan var sammen med Shankly og Bob Paisley sentral i bruken av det historiske rommet, og er i dag regnet som en legende i klubben på lik linje med Shankly og Paisley.
I 1983 ble Fagan ansatt som manager for klubben. Han var spesielt kjent for kjøpet av Jan Mølby, som ble en fremragende spiller for klubben. Hans to-års kontrakt varte til sommeren 1985, og det virket hele tiden svært usannsylig at han ville forlenge kontrakten. I 1983/84-sesongen ble han historisk, da han førte klubben til The Treble, og vant Ligacupen, ligaen og Serievinnercupen med Anfield-klubben.
Den 29. mai 1985, bare timer etter Heysel-tragedien, annonserte han at han ville trekke seg, og ble etterfulgt av en annen Liverpool-legende Kenny Dalglish.
Cystin

Cystin er en aminosyre dimer som dannes når to cystein molekyler går sammen med en disulfid binding.  Cystin har formelen (SCH₂CH(NH₂)CO₂H)₂. Det er et fargeløst fast stoff, og smelter ved 247-249 °C.  Det ble funnet i 1810 av William Hyde Wollaston og ble gjenkjent som et protein da det ble isolert fra horn til ei ku i 1899.
Typhaeus

Utseende

Ganske store og kraftige, hvelvede, blankt svarte biller. Begge kjønn har fremoverrettede horn på pronotum, hos hannen er disse tre lange horn, de to ytterste når foran hodet, hos hunnen er det fem korte pigger. Pronotum er mye bredere enn langt. De korte, hvelvede dekkvingene har dype punktstriper. Beina er kraftige gravebein, som vanlig hos tordivler.

Levevis

Disse artene lever på steder med sandete jord som det er lett å grave i. Hunnen graver ut en 1-1,5 meter dyp sjakt som har flere sidesjakter, larvene utvikler seg nede i disse. De fores med møkk.
Ethiopoeus

Utbredelse

Slekten lever i Etiopia.
I Wanna Be Loved by You

Kjente versjoner

Helen Kane introduserte sangen i Broadway-musikalen Good Boy (1928). Den endte opp med å bli hennes signatursang, og hun fikk kallenavnet «Boop-Boop-a-Doop-jenta», etter en strofe i sangen. To år senere ble tegnefilmfiguren Betty Boop introdusert, og det har blitt hevdet at hun var inspirert av Kane. Betty Boop fremførte sangen i animasjonsfilmen The Romance of Betty Boop (1985). Marilyn Monroe fremførte sangen i filmen Noen har det hett (1959), der handlingen foregår i 1920-årene. I tillegg har sangen blitt spilt inn av blant andre Jack Lemmon, Frank Sinatra, Rose Murphy, Tina Louise, Verka Serduchka, Patricia Kaas, Sinéad O'Connor, Annette Hanshaw og Ringo Shiina.
The Road Eternal

The Road Eternal er et musikkalbum med Steve Roach og Erik Wøllo, utgitt den 14. juni 2011.
VM i paratriatlon 2018

VM i paratriatlon 2018 (2018 ITU Elite Paratriathlon World Championships) ble arrangert 15. september 2018, i Gold Coast i Australia.
Late Imperial China

Late Imperial China er et fagtidsskrift startet i 1981 ved Johns Hopkins University. Tidsskriftet spesialiserer seg på Ming- og Qing-dynastiene. Det studerer politisk historie, intellektuell historie, sosialhistorie, kjønnshistorie og historisk demografi. 
Tidsskriftet utkommer i juni og desember, og utgis av  Johns Hopkins University Press i USA.
Haloklin

En haloklin (gresk: halos, «salt») er ei grenseflate i havet mellom lag med ulik saltholdighet. Fordi saltinnhold og temperatur påvirker tettheten til sjøvann, kan det spille en rolle i den loddrette lagdelingen i havet. Når saltinnholdet øker med 1 kg/m³, vil tettheten i vannet øke med om lag 0,7 kg/m³.
På breddegrader nær ekvator vil fordamping føre til at overflatevannet er saltere enn vann lenger nede, og haloklinen destabiliserer lagdelingen. Lenger nord eller sør (områder som Nordishavet, Beringhavet og Sørishavet) er overflatevannet kaldere enn vannet i dypet. Her stabiliserer haloklinen situasjonen ved å isolere overflatevannet fra vannet lenger nede. Den spiller dermed en rolle for at havis kan dannes og begrenser utslippet av karbondioksid til atmosfæren. 
Haloklin finnes også i fjorder og i deltaer hvor ferskvann renner ut i havoverflaten. I Oslofjorden er det en haloklin på ca. 20 m dyp. Under den er temperatur (6–9 °C) og salinitet (32–34 psu) relativt stabil.
En haloklin kan lett skapes i et drikkeglass. Når ferskvann sakte tømmes over en mengde saltvann, hvor man bruker en skje som holdes vannrett på vann-nivå for å hindre blanding, etableres et dusete lag som raskt kan sees.
Halsafjorden

Halsafjorden er ei fjordarm av Vinjefjorden i Tingvoll, Halsa og Surnadal kommune på Nordmøre. Fjorden har innløp mellom Magnhildberget i vest og Volungøya i øst og strekker seg 16 kilometer sørover. Videre innover strekker fjordsystemet seg via flere fjorder til botn av Todalsfjorden, ei total lengde på 45 kilometer.
Et stykke inn i fjorden ligger tettstedet Halsa på østsida av fjorden. Fra her går det ferje over til Kanestraum på andre sida, som en del av E39. Fjorden går videre sørøstover til Heggemsneset og Vikavollen der fjorden går over i Trongfjorden. Her går også Bøfjorden inn mot nordøst.
Fv351 går langs deler av østsida av fjorden, mens Fv298 går langs vestsida fra Kanestraum og nordover. En bru på 2-3 km over Halsafjorden planlegges for vei E39. Dybden er omtrent 490 meter, så et tårn på flytende fundament planlegges.
Løten

Næringsliv

Løiten Brænderi, som ble opprettet i 1855, har bidratt til å gjøre Løten kjent. Akevittproduksjonen ble overtatt av Vinmonopolet i 1927, men råspritproduksjonen fortsatte fram til 1990-årene. Den tradisjonsrike Løiten-akevitten produseres i dag av Arcus AS.

Historie

Arkeologiske funn går tilbake til yngre steinalder, og merovingertiden. Løten kirke er fra 1200-tallet. 
Da jernbanen ble åpnet i 1862 ble Løten stasjon det nye senteret for handel og administrasjon.

Sammenslåing med Hamar

I desember 1989 foreslo Buvik-utvalget at Løten skulle slås sammen med Hamar, Vang i Hedmark og en del av Ringsaker. I en folkeavstemning avholdt i april 1990 sa 97,4% av de fremmøtte nei til storkommune. 72% av kommunens innbyggere møtte opp. I et folkemøte 8. januar 1991 med Stortingets kommunalkomite i Løtenhallen møtte 3 000 opp for å si sin mening.
Det var tilslutt Stortinget som avgjorde. Det var en stor intern drakamp i Høyre, som endte med at partiet fristilte sine representanter. 14. februar 1991 ble det klart at Løten ikke ble inkludert i storkommunen, med 72 stemmer mot 70. 20 av Høyres representanter stemte mot regjeringens forslag.

Tusenårssted

Kommunens tusenårssted er Arena Løten.
Vesar

Vesar (Vestfold Avfall og Ressurs AS) er det interkommunale avfallsselskapet som eies av tolv kommuner i Vestfold. Virksomheten har som hovedprinsipp at selskapet ikke selv skal samle inn eller disponere avfall. Vesar kjøper tjenester fra operatører i markedet. Aktører som skal utføre det praktiske arbeidet for Vesar er i hovedsak privateide selskap, men kan også være enkelt kommuner eller andre kommunalt eide selskap.
Vesar ønsker å skape konkurranse for mottak/behandling av avfall og andre tjenester innen avfallssektoren. Selskapet ble etablert 27. mai 1997. Daglig leder er Andreas Gillund.
Caterpillar

Historie

Sent på 1800-tallet holdt Daniel Best og Benjamin Holt på med utvikling av damptraktorer for landbruket. I 1904 hadde damptraktorer vært i bruk på åkrene i California i 14 år, og noen ganger ble disse sittende fast i det bløte jordsmonnet, spesielt etter regn.  De svære maskinene var vanskelig å få løs, selv med store hestespann. Holt hadde en idé – hvorfor ikke la kjøretøyet ta med seg veien? Den 24. november 1904 la han et belte med treklosser på rundt hjulene på Holt No. 77, testtraktoren sin. Resultatet var oppløftende, og den moderne beltetraktoren var født.
Selskapet Caterpillar ble stiftet 15. april 1925 da Holt Manufacturing Company fra Stockton, California og C. L. Best Gas Traction Company fra San Leandro, California slo seg sammen og dannet Caterpillar Tractor Co. Salget det første året kom opp i USD 13 millioner, og i 1929 hadde det klatret opp til USD 52,8 millioner. Salget fortsatte å gå opp selv gjennom depresjonen på 1930-tallet. 
Etter sammenslåingen var selskapet tidlig ute i å ta i bruk dieselmotorer.  Caterpillar-produkter ble tatt med verden rundt under andre verdenskrig av den amerikanske marinen, som bygget flyplasser rundt i Stillehavet. Etter krigen økte selskapets størrelse raskt, og det første utenlandskontoret ble startet i 1950, noe som markerte Caterpillars utvikling til å bli et multinasjonalt selskap.
På 1980-tallet gikk selskapet nesten konkurs da etterspørselen dabbet av. Caterpillar var også involvert i store konflikter mellom arbeidere og ledelse på 1980- og 1990-tallet. Mot slutten av 1990-tallet tok økonomien seg opp igjen og selskapet gikk bedre.
Caterpillar har også vært involvert i flere kontroverser. Én er leveranse av utstyr til den israelske hæren, som har brukt dette i konflikter med palestinerne. En annen er bruk av Caterpillar-utstyr i skogbruk i sårbare områder eller i rovdrift på naturen.
Caterpillars produkter går fra diesel- og gassmotorer og gassturbiner til strømaggregater/generatorsett, beltetraktorer, hydrauliske gravemaskiner, veihøvler, tunge terrenggående lastebiler, jordbrukstraktorer. De brukes i byggebransjen, til vegbygging, gruvedrift, skogbruk, i energibransjen og til transport. Caterpillars beltetraktorer ga inspirasjon til de første stridsvognene som kom under første verdenskrig.
Manuel Oribe

Biografi

Manuel Oribe var sønn av kaptein Francisco Oribe og María Francisca Viana, en etterkommer av den første guvernøren i Montevideo, José Joaquín de Viana. I begynnelsen av uavhengighetsrevolusjonen i Río de la Plata gikk han med som frivillig i uavhengighetskampen.
Han fungerte som president i Uruguay mellom 1835 og 1838. I 1838 ble han tvunget av José Fructuoso Rivera til å gå av, men startet en opprørshær og begynte en lang borgerkrig som varte frem til 1851.
Etter en beleiring av hovedstaden Montevideo, som varte i åte år, ble Oribe i 1851 beseiret med hjelp fra brasilianere og argentinere.
Amorphis

Amorphis er et finsk heavy metal-band etablert i 1990 av Jan Rechberger, Tomi Koivusaari, og Esa Holopainen. I starten spilte de death metal, men har etter hvert gått over til mer progressiv metal/folk metal. Bandet baserer mye av tekstene sine på det finske litterære verket Kalevala.
Archonias brassolis

Utseende

Til tross for at den tilhører familien hvitvinger er denne arten hovedsakelig svart. Den etterligner giftige sommerfugler, svalestjerter i slekten Parides og pasjonsblomstsommerfugler i slekten Heliconius og andre. Enkelte former kan synes å etterligne én modell på oversiden og en annen på undersiden. Som vanlig for sommerfugler som etterligner andre finnes denne arten i mange ulike fargevarianter, og de ulike formene varierer også mye i størrelse – vingespennet kan variere mellom 31 og 65 millimeter. Vingene er forholdsvis lange og smale, brunsvarte med lyse (ofte rosa) flekker. Undersiden av bakvingen har ofte røde streker.

Levevis

Denne sommerfuglen lever i regnskog og tåkeskog. Trolig er den giftig i likhet med artene den etterligner. Larvene er selskapelige og utvikler seg på planter i mistelteinfamilien (Loranthaceae).

Utbredelse

Arten er vidt utbredt i den neotropiske økosonen, fra Guatemala i nord til Argentina i sør.
Misandri

Misandri betegner hat mot (eller forakt for) menn eller gutter. Det må ikke forveksles med begrepet misogyni, som betegner hat mot (eller forakt for) kvinner og jenter. Et beslektet, men likevel ulikt begrep er misantropi, som betegner hat mot mennesker i sin alminnelighet.
Ordet kommer av gresk misos (μῖσος, «hat») og anēr (ἀνήρ, «mann»).
Sogndalsfjøra

Klima

Klimaet i Indre Sogn er vidt forskjellig fra Vestlandskysten. Årsnedbøren i Sogndalsfjøra er 1000 mm, altså litt mer enn i Oslo og rundt 40 % av Bergen. Temperaturmessig er det lengre og kaldere vintre enn på kysten og varmere og tørrere somre. I likhet med andre steder innerst i fjorder kan det bli svært varmt mellom fjella. Et tegn på det er at det frem til midten av forrige århundre ble dyrket tobakk både i Sogndal og andre nabobygder.
Kontinentalsokkel

Kontinentalsokkelen eller kontinentsokkelen er den delen av havbunnen som tilhører en kontinentalplate. Kontinentalsokkelen ligger på 0–500 meters dyp og avsluttes ved kontinentalskråningen.
Kontinentalsokkelen for en kyststat, kalles ofte bare sokkelen, består av havbunnen og undergrunnen i de undersjøiske områder som grenser til en stats landterritorium. Yttergrensene geografisk er kanten av kontinentalmarginen, dog minimum 200 nautiske mil fra kystens grunnlinjekant. Om det er mindre enn 400 nautiske mil til en nabostats grunnlinje, blir avgrensingen av sokkelen mot nabostat bestemt ved bilaterale avtaler mellom de stater det gjelder. Landene rundt Nordsjøen har delt kontinentalsokkelen ved slike avtaler, slik at yttergrensen normalt er midtlinjen mellom statenes grunnlinjekant (midtlinjeprinsippet). 
Der kontinentalsokkelen ikke grenser mot andre staters territoriale krav vil kontinentalsokkelens yttergrense fastsettes geografisk av en kommisjon underlagt FNs havrettskonvensjon. Norsk kontinentalsokkel er ikke endelig geografisk definert fordi den såkalte kanten av kontinentalmarginen ikke er ferdig kartlagt i nordområdene. Kriterier for hva som faller innenfor eller utenfor grensen kan være havdyp eller at et grunnere område er sammenhengende. 
Kyststaten er grunneier på kontinentalsokkelen. 
Norsk jurisdiksjon gjelder for virksomhet på norsk kontinentalsokkel, det finnes også tilleggslover som gjelder spesielt for sokkelen som f.eks. «Lov om avgift på utslipp av CO₂ i petroleumsvirksomhet på kontinentalsokkelen».
Yulchon gasskraftverk

Yulchon gasskraftverk er et varmekraftverk i provinsen Nord-Jeolla, Sør-Korea. Det har en installert produksjonskapasitet på 500 – 677 MW fordelt blokk med 2+1 gassturbiner. Brenseltypen er naturgass. Operatør er Meiya Power Company Ltd. Utbyggingen skjedde omkring 2002–2005.
Stedet har også en tilknyttet brenselscelle (fuel cell) som produserer 2 x 2,4 MW effekt.
Teknologien er delvis levert av Siemens, Hyundai og Doosan.
Marguerite Bay

Marguerite Bay er en stor bukt på vestsiden av Den antarktiske halvøy. Den er begrenset av Adelaide Island i nord og Wordie isbrem, George VI Sound og Aleksanderøya i sør. Blant øyene i bukta finnes blant andre Pourquoi Pas Island, Horseshoe Island og Lagotellerie Island. Marguerite Bay ble oppdaget i 1909 av en fransk antarktisekspedisjon under ledelse av Jean-Baptiste Charcot som gav bukta navn etter sin hustru.
Project Pluto

Project Pluto eller Pluto-prosjektet var et militært program i USA som skulle utvikle et atomdrevet kryssermissil på 1960-tallet. To eksperimentelle ramjet-motorer ble testet av Energidepartementet i USA på Nevada Test Site i 1961 og 1964.
Taube

Taube er en gammel svensk adelsslekt som opprinnelig stammer fra Bispedømmet Minden (i nåværende Nordrhein-Westfalen i Tyskland). Slekten spredte seg allerede i første halvdel av 1200-tallet til Livland med ordensridderne fra Niedersachsen, der medlemmene av slekten hørte til Sverdbroderordenen.
På 1600-tallet mottok flere medlemmer av Taube-slekten svensk adelskap. Oberst for den estlandske adelsfanen, Berndt Taube, ble i 1652 utnevnt til friherre av Carlöö, og ble stamfar for den i Sverige nå utdøde friherrelige ætten Taube af Carlöö.
Edvard Taube av Odenkat, oberst for den estlandske adelsfanen og Torstenssons Dragonregemente, ble introdusert på Riddarhuset som svensk adelsmann i 1668 og ble stamfar for den adelige ætten Taube (nr. 734). Edvard Taubes slektskap med Berndt Taube er ikke helt sikkert, men sannsynlig. Edvard Taubes sønn Fredrik Evert Taube ble i 1692 utnevnt til friherre og ble stamfar for den friherrelige ætten Taube af Odenkat. Fredrik Evert Taubes sønn Edvard Didrik Taube ble opphøyet i grevestanden i 1734 og ble stamfar for den grevelige ætten Taube (nr. 112).
En annen grevelig ætt Taube (nr. 62) stammer fra generalguvernør i Narva, Ingermanland og Kexholm Jakob Johan Taube av Kuddinge (Livland) til Sesswegen (Cesvaine i Latvia) (1624–1695), i det hans sønn, Gustaf Adam (1673–1732) ble greve 1719.
Visekunstnerne Evert Taube og hans sønn, Sven-Bertil Taube, tilhører den adlige ætten Taube (nr. 734 på Riddarhuset).
MS «Saga Pearl II»

MS «Astor»

MS «Astor» ble bygget i 1981 ved verftet Howaldtswerke-Deutsche Werft, Werk Ross, Hamburg. Skipsbyggerne var en av de høyeste kvalitet utbyggerne av tiden. Skipet ble bestilt av den nylig dannede tyske rederiet Hadag Cruise Line, men ble raskt solgt i 1984 til det sørafrikanske rederiet Safmarine, fordi skipet ikke var lønnsomt nok.

MS «Arkona»

I 1985 ble skipet omdøpt «Arkona», og opererte for rederiene Safmarine og Deutsche Seereederei.

MS «Astoria»

Som «Astoria» opererte hun i Atlanterhavet, og gjorde cruise mellom Sør-Afrika og Europa. Dette fortsatte i mange år, før i 2002 ble hun satt inn i tjeneste for Transocean Tours, rederiet spesialiserte seg på cruising i Norge og Europa. Deretter opererte hun nærmere land, noe som førte til lave kostnader i cruisefart for tyske, norske og svenske passasjerer.
I november 2008, måtte en verdens cruise avbrytes etter alvorlige mekaniske problemer, som ble identifisert under en montering i Barcelona. Skipet forble i opplag i Barcelona frem til juni 2009, og ble deretter slept til Gibraltar. Etter en auksjon i august, overtok Saga Cruises skipet etter et mislykket forsøk på å gjøre det tidligere det året.

MS «Saga Pearl II»

I slutten av 2009, seilte skipet til Swansea, Wales, hvor hun gjennomgikk en tre måneders ombygging for £ 20 millioner pund i en re-åpnet tørrdokk. Hun seilte sin første cruise under navnet «Saga Pearl II» den 15. mars 2010 til de norske fjordene.

MV «Quest for Adventure»

Hun ble omdøpt MV «Quest for Adventure» i mai 2012 og ble flaggskipet for Saga's Discovery -style Adventure Cruises. På dette tidspunktet kunne det virke som om hun ikke ville være under ombyggingen, og fortsatte i sin nye rolle med de samme fasilitetene og mannskap.
I desember 2012, gikk MV «Quest for Adventure» under en ombygging, hvor hun blant annet fikk sin nye Saga skorstein. I likhet med skorsteinen til hennes flåtesøster «Saga Sapphire». Imidlertid ble hennes babord side av skorsteinen blank og inneholdt ikke navnet "SAGA" på logoen. Navne logoen ble senere lagt på da hun gikk tilbake til «Saga Pearl II» i 2013.

MS «Saga Pearl II»

MV «Quest for Adventure» ble omdøpt «Saga Pearl II» den 21. november 2013 og fikk "SAGA"-logoen på hennes babord side av skorsteinen.

Skipet

MS «Saga Pearl II» har en lengde på 164,35 meter og en bredde på 22,60 og har en dypgående på 6,4 meter. Kapasiteten for opptil 602 passasjerer, som skal betjenes av 220 besetningsmedlemmer. Til tross for lave forhold, tilbyr skipet en luksuriøs service til sine passasjerer. Skipets bruttotonnasje er 18 627 brt, og er drevet av fire MAN hovedmotorer med en total effekt på 15 400 kW. Den maksimale hastigheten av fartøyet er 21,4 knop.
San Benito (Cochabamba)

San Benito er en by i departementet Cochabamba i Bolivia.
San Benito hadde et ved den offisielle folketellingen i 2001 et innbyggertall på 2 029. I 2010 ble innbyggertallet anslått til 2 715.
Risør Akvarium

Risør Akvarium ble opprettet sommeren 1996 og ligger i Risør. Akvariet er Sørlandets eneste saltvannsakvarium og består av 25 kar. Her kan man se de vanlige fiskeslagene og annet dyreliv fra sjøen i Norge, blant annet steinbit og havål. Det er også bygget en vegg med 14 små akvarier hvor man kan se de forskjellige dyrene i detalj.
Det er ca. 500 fisk og havdyr totalt i de forskjellige akvariene. De forskjellige fiskene og havdyrene er skaffet i samarbeid med lokale fiskere, hobbyfiskere, dykkere og forskere, noe som har ført til over 100 forskjellige arter.
Risør Akvarium ligger lokalisert i Strandgata 14 i Risør, nært andre fasiliteter som kafeer, spisesteder og bryggen.